Alkšņupe
Šis raksts ir par Vadakstes pieteku. Par citām upēm ar šādu nosaukumu skatīt rakstu Alkšņupīte. Alkšņupe, arī Alkšņupīte, Kraukupe, vidustecē — Rozas upe, ir upe Kurzemē, Vadakstes labā krasta pieteka Saldus novadā. Sākas no meža meliorācijas grāvju sistēmas Vadakstes pagasta ziemeļdaļā pie Glūdas—Reņģes dzelzceļa. Tek pa Vadakstes līdzenumu rietumu virzienā. Visā tecējuma garumā gultne regulēta, uzņem apkārtējo meliorācijas sistēmu ūdeņus.